Jens Arne Svartedal

Jens Arne Svartedal (født 1976) er en norsk tidligere langrennsløper som representerte Trøsken IL.

 Karriere 
Svartedal debuterte i verdenscupen 22. november 1997 på Beitostølen og har tatt jevnlige topplasseringer i klassisk stil siden 2000, både i sprint og distanserenn. Svartedal var storfavoritt da det for første gang skulle deles ut et VM-gull i klassisk sprint i Oberstdorf 2005, men ble syk like før mesterskapet og kunne ikke delta. To år senere fikk han sin revansje da han vant VM-gull på sprinten i Sapporo.

Etter sesongen 2007/2008 bestemte Svartedal seg for å trekke seg fra Norges Skiforbunds landslag for å heller slutte seg til brødrene Anders og Jørgen Auklands langdistanseteam, Team Xtra Personell. Jens Arne Svartedal er utdannet byggingeniør fra Høgskolen i Oslo og jobber med dette i bygg- og anleggsselskapet NCC. 23. mars 2011 kunngjorde han at han slutter definitivt som toppløper.

I 2013 overtok Svartedal som ekspertkommentator for NRK etter Thomas Alsgaard.

 Meritter 
 VM 2007 Sapporo – gull sprint, klassisk
 Verdenscupen sammenlagt: Nr. 2 sesongen 2005/06, nr. 3 2003/04, vinner av sprintcupen 2006/07, nr. 2 i sprintcupen 2001/02 og 2003/04.
 OL 2006: sølv på sprintstafetten (med makker Tor-Arne Hetland)

 Olympiske leker 
Svartedal tok sølv under Vinter-OL 2006 i Torino på lagsprint. Svartedal ledet etter alle sine tre etapper, men ankermann Tor-Arne Hetland klarte ikke å holde unna for Sveriges Björn Lind på siste etappe og endte seks tideler bak. På 15 km klassisk hadde han problemer med skiene og ble dårligste nordmann på 44.-plass, over 3 minutter bak gullvinner Andrus Veerpalu. Under Vinter-OL 2010 i Vancouver fikk Svartedal bare gå 50 km klassisk. Der ble han igjen dårligste nordmann på 23.-plass, nesten 2 minutter bak Petter Northug.

 Verdensmesterskap 
Jens Arne Svartedal ble verdensmester i klassisk sprint under VM i 2007 i Sapporo. Han har også 19.-plasser på 50 km klassisk i samme mesterskap, og på 15 km klassisk under VM i 2003 i Val di Fiemme. I skøytesprint har han en 11.-plass fra VM i 2003 og en 20.-plass fra VM i 2009 i Liberec.

 Verdenscup 
Jens Arne Svartedal er en av seks norske mannlige langrennsløpere som har vært minst to ganger på pallen i verdenscupen sammenlagt etter at verdenscupen ble offisiell i 1982. De fem andre er Bjørn Dæhlie (10 ganger), Petter Northug (5), Vegard Ulvang (4), Thomas Alsgaard (3) og Tor-Arne Hetland (2). Svartedal var blant de ti beste i verdenscupen sammenlagt seks av sju sesonger fra 2002 til 2008. I 2007 vant han verdenscupen i sprint. Hans beste sammenlagtplassering i verdenscupen i distanserenn var en 5.-plass i 2006, kun slått av Tobias Angerer, Vincent Vittoz, Anders Södergren og Frode Estil.

Svartedal tok sin første pallplassering i verdenscupen under et klassisk sprintrenn i Asiago i 2001. I november 2003 klatret han for første gang opp på pallen etter et distanserenn i Kuusamo, og i februar 2006 tok han sin første verdenscupseier i et distanserenn da han vant en klassisk 15 km i Davos. Han har totalt tolv verdenscupseire.

 Verdenscupseire 
 Nr. Dato Sted Øvelse 1.  19. desember 2001   Asiago  Sprint klassisk 2.  5. mars 2002   Stockholm  Sprint klassisk 3.  13. mars 2002   Holmenkollen  Sprint klassisk 4.  11. mars 2003   Drammen  Sprint klassisk 5.  16. desember 2003   Val di Fiemme  Sprint klassisk 6.  18. februar 2004   Stockholm  Sprint klassisk 7.  14. desember 2004   Asiago  Sprint klassisk 8.  5. februar 2006   Davos  15 km klassisk 9.  9. mars 2006   Drammen  Sprint klassisk 10.  25. november 2006   Kuusamo  Sprint klassisk 11.  28. januar 2007   Otepää   Sprint klassisk 12.  27. februar 2008   Stockholm  Sprint klassisk

 Sammenlagtplasseringer i verdenscupen 
 Sesong Totalt Distanse Sprint Poeng Plassering Poeng Plassering Poeng Plassering 1999/2000  80  52.  –  –  80  16. 2000/01  138  35.  –  –  127  15. 2001/02  315  9.  –  –  300  2. 2002/03  294  15.  –  –  215  8. 2003/04  592  3.  211  20.  381  2. 2004/05  361  7.  127  21.  234  8. 2005/06  577  2.  372  5.  205  9. 2006/07  388  8.  30  55.  341  1. 2007/08  527  9.  215  15.  208  11. 2008/09  126  52.  109  37.  17  75. 2009/10  83  73.  72  45.  11  87.

 Norgesmesterskap 
Svartedal er norgesmester på ski fire ganger: 50 km klassisk i 2003 og 2007, klassisk sprint i 2005 og 15 km klassisk i 2009. I tillegg tok han bronse på 10 km klassisk i 2001 og 30 km duathlon i 2010.

 Referanser 

 Eksterne lenker 


Kategori:Norske langrennsløpere
Kategori:Ekspertkommentatorer (sport)
Kategori:Verdensmestere i langrenn
Kategori:Olympiske sølvmedaljevinnere for Norge
Kategori:Norgesmestere i langrenn
Kategori:Vinnere av Egebergs Ærespris
Kategori:Deltakere under Ski-VM 2003
Kategori:Medaljevinnere under Vinter-OL 2006
Kategori:Deltakere for Norge under Vinter-OL 2006
Kategori:Langrennsløpere under Vinter-OL 2006
Kategori:Deltakere under Ski-VM 2007
Kategori:Deltakere under Ski-VM 2009
Kategori:Deltakere for Norge under Vinter-OL 2010
Kategori:Langrennsløpere under Vinter-OL 2010
Kategori:Personer fra Sarpsborg kommune
Kategori:Olympiske medaljevinnere i langrenn